# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Rheoliadau Caffael Cyhoeddus (Cytundeb ar Gaffael gan Lywodraethau) (Trothwyon) (Diwygio) 2023**  |
| **DYDDIAD**  | **27 Hydref 2023** |
| **GAN** | **Rebecca Evans AS, Gweinidog Cyllid a Llywodraeth Leol** |

**RHEOLIADAU CAFFAEL CYHOEDDUS (CYTUNDEB AR GAFFAEL GAN LYWODRAETHAU) (TROTHWYON) (DIWYGIO) 2021**

**Trosolwg o Bolisi'r OS:**

Mae angen diwygio deddfwriaeth gaffael (a nodir isod) er mwyn gweithredu'r Cytundeb ar Gaffael gan Lywodraethau yn ddomestig o dan Reoliadau Caffael Cyhoeddus (Cytundeb ar Gaffael gan Lywodraethau) (Trothwyon) (Diwygio) 2021.

**Y Gyfraith sy'n cael ei diwygio:**

* Rheoliadau Contractau Cyhoeddus 2015
* Rheoliadau Contractau Consesiwn 2016
* Rheoliadau Contractau Cyfleustodau 2016

**("y Rheoliadau Caffael")**

**Diben y gwelliannau**

Mae'r offeryn hwn yn diweddaru'r trothwyon ariannol y gellir eu hadolygu ym maes caffael cyhoeddus yng Nghymru, Lloegr a Gogledd Iwerddon sy'n rheoli'r gweithdrefnau ar gyfer dyfarnu contractau cyhoeddus ar gyfer nwyddau, gwaith a gwasanaethau.

Mae'r OS a'r Memorandwm Esboniadol cysylltiedig, sy'n nodi effaith pob gwelliant ar gael yma:

[**https://www.legislation.gov.uk/uksi/2023/1117/contents/made**](https://www.legislation.gov.uk/uksi/2023/1117/contents/made)

**Unrhyw effaith y gall yr OS ei chael ar gymhwysedd gweithredol Gweinidogion Cymru**

Nid yw'r OS yn cael unrhyw effaith ar gymhwysedd gweithredol Gweinidogion Cymru.

**Unrhyw effaith y gallai'r OS ei chael ar gymhwysedd deddfwriaethol y Senedd**

Nid yw'r OS yn cael unrhyw effaith ar gymhwysedd deddfwriaethol y Senedd.

**Pam y rhoddwyd caniatâd**

Dim ond Gweinidogion Swyddfa’r Cabinet sydd â’r pŵer i wneud y newidiadau hyn i’r trothwyon ariannol. Mae angen y newidiadau hyn i sicrhau bod y DU yn cydymffurfio â’i hymrwymiadau o dan y GPA. Rydym yn fodlon i Lywodraeth y DU wneud y Rheoliadau hyn i’r graddau eu bod yn ymwneud â chymhwysedd datganoledig.